****

|  |  |
| --- | --- |
| **REPUBLIKA HRVATSKA OSNOVNA ŠKOLA RUNOVIĆ** Runović 211, 21261 Runović KLASA: 011-03/23-02/3 URBROJ: 2181-325-23-1 Runović, 30. Kolovoza 2023. Godine  |  |

IZVJEŠĆE O REALIZACIJI ŠKOLSKOG KURIKULUMA ZA 2022./2023. GODINU

Runović, kolovoz 2023.

 Školski kurikulum je dokument kojim se utvrđuju dugoročni i kratkoročni plan i program škole s izvannastavnim i izvanškolskim aktivnostima, a donosi se na temelju nacionalnog kurikuluma i nastavnog plana i programa.

Školski kurikulumom se određuje nastavni plan i program izbornih predmeta, izvannastavnih aktivnosti, izvanučionične nastave, terenske, integrirane i projektne nastave, te dopunske i dodatne nastave.

Školski kurikulum Osnovne škole Runović sadrži sljedeće.

* podatke o izbornoj nastavi
* podatke o dopunskoj nastavi
* podatke o dodatnoj nastavi
* podatke o izvanučioničnoj nastavi
* zdravstveni odgoj učenika
* građanski odgoj i obrazovanje
* izleti i ekskurzije
* podatke o izvannastavnim aktivnostima
* natjecanju učenika
* kulturna i javna djelatnost škole
* samovrjednovanje rada škole
* razvojni plan i program rada škole za 2022./2023. godinu
* školski projekti

Školskim kurikulom se detaljno utvrđuje:

* aktivnost , program ili projekt
* ciljevi aktivnosti
* nositelji aktivnosti
* način realizacije aktivnosti
* vremenik ostvarivanja
* troškovnik programa
* način vrjednovanja i korištenja rezultata rada
1. IZBORNA NASTAVA

U Osnovnoj školi Runović ustrojena je izborna nastava iz:

* vjeronauka za učenike od 1. – 8- razreda,
* Informatike za učenike od 1. -4., te 7.-8. Razreda
* Njemačkoga jezika za učenike od 4. – 8. Razreda

Informatiku je pohađalo 126 učenika raspoređeno u 9 odjeljenja, njemački jezik 35 učenika u 5 odjela, a vjeronauk 134 učenika u 9 odjela.

Nastava se održavala po 2 sata tjedno prema propisanom planu i programu za pojedini izborni predmet, te je u potpunosti realizirana.

1. DOPUNSKA NASTAVA

Dopunska nastava je organizirana za učenike koji u redovnoj nastavi nisu mogli savladati program, te im je potrebno još malo dopunskog rada. Broj učenika nije stalan nego se skupina formira prema potrebi učenika. Dopunska nastava je organizirana iz hrvatskoga jezika, matematike, engleskoga jezika, kemije i fizike i to već od 1. razreda. Planirano je 35 sati za svaki predmet, što je i ostvareno, a ponegdje i više od toga.

Osim ovih pomoći u učenju, organizirana je i vršnjačka pomoć i radionica čitanja pod vodstvom psihologinje.

1. DODATNA NASTAVA

Pored dopunske organizirana je i dodatna nastava za učenike koji mogu i žele više , te za pripremu za natjecanja. . Održavana je iz engleskog jezika, matematike , hrvatskog jezika, biologije, geografije, povijesti , lidrana, vjeronauka. Iz većine tih predmeta/ područja bili smo i na županijskim natjecanjima.

1. IZVANUČIONIČNA NASTAVA

Održali smo izvanučioničnu nastavu u nekoliko navrata i to za sve razrede. Od nastave u okolicu škole s pojedinim razrednim odjeljenjima , kao biologija, geografija, razredna nastava, tako i posjeti kinu i kazalištu, jednodnevni izleti , višednevna ekskurzija za učenike 7/8. razreda, te terenska nastava u Vukovar za učenike 8. razreda i posjet prometnom poligonu u Splitu učenika 4. razreda u okviru programa „ Sigurno u prometu“.

1. ZDRAVSTVENI I GRAĐANSKI ODGOJ

Zdravstveni odgoj i građanski odgoj učenika provodio se u okviru redovne nastave, te u okviru sata razrednika kroz različite aktivnosti iz tog područja. Zdravstvena zaštita učenika od strane školske medicine nije provođena u školi ( cijepljenje, predavanja i sl.), nego u školskoj ambulanti iz epidemioloških razloga.

1. IZLETI I EKSKURZIJE

Planirani izleti, , terenske nastave i ekskurzija su realizirani zbog popuštanja epidemioloških mjera.

Nakon pauze od dvije godine, realizirana je terenska nastava posjet Vukovaru za učenike 8. Razreda.

1. IZVANNASTAVNE AKTIVNOSTI

Zbog popuštanja epidemioloških mjera, izvannastavne aktivnosti su se ponovo održavale, a naročito kroz učeničku zadrugu NOVAE. To su bile dramska, recitatorska skupina, Mladi biolozi, mali kreativci, likovne grupe, školski zbor, mali prevoditelji, te sportske sekcije nogomet i rukomet. Odaziv učenika je bio velik.

1. NATJECANJE UČENIKA

 Natjecanja učenika na školskoj razini, organizirana su iz velikog broja područja: hrvatskog jezika, matematike, engleskog jezika, , povijesti, biologije, vjeronauka, sporta( nogomet i rukomet), informatike i Lidrana. Postignuti su značajni rezultati: iz povijesti, informatike, lidrana, geografije i matematike bili smo na županijskim natjecanjima, a u sportu- nogomet djevojčice i na poluzavršnom natjecanju.

1. KULTURNA I JAVNA DJELATNOST ŠKOLE

Nakon stanke od dvije godine ( kad su se značajni datumi obilježavali na razini razrednog odjela), ponovo je kulturni i javni život škole bio bogat aktivnostima. Obilježili smo jako puno značajnih datuma kroz veoma raznovrsne aktivnosti i projekte.

To je bilo obilježavanje Europskog dana jezika, Dan osviještenosti o otpadu od hrane, Europski dan školskog sporta, Dani kruha prikupljanjem trajne hrane za potrebite, Dan jabuka, Dan sjećanja na Vukovar, Dan tolerancije, izrada adventskog vijenca, izrada božićnog nakita, Medni dan, program Zdrav za 5 – za osmaše, Dan voda, Dan planeta Zemlje, Međunarodni Dan bioraznolikosti., Mađunarodni dan darivanja knjigom, Međunarodni dan dječje knjige, Međunarodni dan broja π, Dan sigurnijeg interneta, Dan žena, Maskenbal, Edukacija o oživljavanju Mjesec borbe protiv ovisnosti,Natječaji za najljepšu božićnu kuglicu i za najljepšu pisanicu,Edukacija o volontiranju, Međunarodni dan djeteta, Majčin dan, Book piknik.

Pripremili smo priredbe za sv. Nikolu , za Božić , za Dan škole koje smo izveli u općinskoj dvorani poštujući epidemiološke mjere. Organizirali smo gostovanje lutkarskog mjuzikla „Put oko svijeta“ za učenike od 1.-4. Razreda.

 Imali smo humanitarne akcije « Za bijeli štap» gdje smo prikupljali sredstva za slijepe, te Marijine obroke.

Ističemo i ovogodišnje školske projekte Dan kravate , Dan ružičastih majica, Dan downovog sindroma, Večer matematike , Noć knjige kroz koje su se angažirali svi učenici i učitelji kako u redovnoj nastavi , tako i u izvannastavnim aktivnostima. Kroz projekte smo odradili mnogo dobrih aktivnosti od razvijanja ponosa prema nacionalnoj pripadnosti, do razvoja empatije prema drugima.

1. ŠKOLSKI PROJEKTI I RAZVOJNI PLAN ŠKOLE

Školski projekti su realizirani u potpunosti. Ove godine smo opet imali međunarodni projekt „ Izrada straničnika“, te smo sudjelovali u e –twiningu kroz projekt „ Drive into the book“. Isto tako je realiziran i razvojni plan škole.

Škola je uključena u veliki projekt BIOMOZAIK koji je financiran sredstvima Europske unije. Projekt traje do 1. Ožujka 2024., ali aktivnosti bi se trebale provoditi sljedećih pet godina.

NIJE REALIZIRANO:

POKRETNA IZLOŽBA – BLAGO JADRANSKOG PODMORJA

Pokretna izložba ljuštura jadranskih školjkaša i puževa, oklopa rakova, skeleta spužava i koralja.

Smještena je u veliki autobus i mobilna je i opremljena za školska parkirališta, igrališta, dvorišta. Istodobno je može razgledati desetero učenika.

 Ravnateljica:

 Marija Biočić